loo C. PLIINII HIST. NAT. LIB. XVII. 



in his causis intelligi dbet : et carbunculatio , et quod 

 pruinarum injuria evenit. Haec enim verno tepore invi- 

 tatis , et erumpere audentibus satis mollibus insidens , 

 adurit lactescentes germinum oculos, quod in flore car- 

 bunculum vocant. Pruinae perniciosior natura, quoniam 

 lapsa persidet, gelatque, ac ne aura quidem ulla depel- 

 litur,quia non fit nisi immoto are et sereno. Proprium 

 tamen siderationis est, sub ortu Canis siccitatum vapor, 

 quum insitae ac novellae arbores moriuntur, prcipue 

 ficus, et vites. Olea praeter vermiculationem , quam aeque 

 ac ficus sentit, clavum etiam patitur, sive fungum placet 

 dici , vel patellam. Haec est solis exustio. Nocere tradit 

 Cato et muscum rubrum. Nocet plerumque vitibus at- 

 que oleis et nimia fertilitas. Scabies communis omnium 

 est. Imptigo , et quae adnasci soient, cochleae, peculia- 

 ria ficorum vitia : nec ubique : sunt enim qudam aegri- 

 tudines et locorum. 



Verum ut homini nervorum cruciatus, sic et arbori, 

 ac duobus aeque modis. Aut enim in pedes, hoc est, ra- 

 dies, irrumpit vis morbi : aut in articulos, hoc est, ca- 

 cuminum digitos , qui longissime a toto corpore exeunt. 

 Inarescunt ergo : et sunt apud Graecos sua nomina utri- 

 que vitio. Undique primo dolor , mox et macies earum 

 partium fragilis, postremo tabs, morsque, non intrante 

 succo, aut non perveniente : maximeque id fici sentiunt. 



